ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 2 ΣΤΟΝ ΠΡΟΫΠΟΛΟΓΙΣΜΟ ΤΟΥ 2002 - ΓΕΝΙΚΗ ΚΑΤΑΣΤΑΣΗ ΕΣΟΔΩΝ

(υποβληθέν από την Επιτροπή)

Έχοντας υπόψη:

-το άρθρο 78 της συνθήκης για την ίδρυση της Ευρωπαϊκής Κοινότητας Άνθρακα και Χάλυβα,

-το άρθρο 272 της συνθήκης για την ίδρυση της Ευρωπαϊκής Κοινότητας,

-το άρθρο 177 της συνθήκης για την ίδρυση της Ευρωπαϊκής Κοινότητας Ατομικής Ενέργειας,

-το άρθρο 15 του δημοσιονομικού κανονισμού της 21ης Δεκεμβρίου 1977, ο οποίος εφαρμόζεται στο γενικό προϋπολογισμό των Ευρωπαϊκών Κοινοτήτων [1], όπως τροποποιήθηκε τελευταία με τον κανονισμό αριθ. 762/2001 [2] της 9ης Απριλίου 2001,

[1] ΕΕ L 356, 31.12.1977, σ. 1.

[2] ΕΕ L 111 20.04.2001, σ. 1.

Η Ευρωπαϊκή Επιτροπή διαβιβάζει στην αρμόδια για τον προϋπολογισμό αρχή το προσχέδιο διορθωτικού προϋπολογισμού αριθ. 2 στον προϋπολογισμό του 2002 για τους λόγους που αναφέρονται στην αιτιολογική έκθεση.

***

ΠΙΝΑΚΑΣ ΠΕΡΙΕΧΟΜΕΝΩΝ

ΑΙΤΙΟΛΟΓΙΚΗ ΕΚΘΕΣΗ

I. Η έναρξη ισχύος της νέας απόφασης του Συμβουλίου της 29ης Σεπτεμβρίου 2000 για το σύστημα των ιδίων πόρων των Ευρωπαϊκών Κοινοτήτων (2000/597/EΚ, Ευρατόμ)

II. Επανυπολογισμός του προϋπολογισμού του 2002 και προσαρμογή για το 2001 συνεπεία της έναρξης ισχύος της απόφασης του Συμβουλίου 2000/597/EΚ, Ευρατόμ

III. Εγγραφή στον προϋπολογισμό προσωρινού ποσού του θετικού υπολοίπου που μεταφέρεται από το 2001.

IV. Επίπτωση στις πληρωμές των ιδίων πόρων των κρατών μελών

ΓΕΝΙΚΗ ΚΑΤΑΣΤΑΣΗ ΕΣΟΔΩΝ

A. Γενική κατάσταση εσόδων

B. Χρηματοδότηση του γενικού προϋπολογισμού

ΑΙΤΙΟΛΟΓΙΚΗ ΕΚΘΕΣΗ

Tο παρόν προσχέδιο διορθωτικού προϋπολογισμού (ΠΔΠ) αριθ. 2/2002 αποτελείται από τα ακόλουθα στοιχεία τα οποία αφορούν αποκλειστικά την πλευρά "έσοδα" του προϋπολογισμού:

- Πλήρη επανυπολογισμό της χρηματοδότησης του προϋπολογισμού του 2002 προκειμένου να ληφθεί υπόψη η έναρξη ισχύος της νέας απόφασης για τους ίδιους πόρους (2000/597/EΚ, Ευρατόμ). Προβλέπεται επίσης ένα κονδύλιο του προϋπολογισμού για τις επιπτώσεις της νέας απόφασης στις πληρωμές παραδοσιακών ιδίων πόρων σχετικά με το οικονομικό έτος 2001.

- Tην εγγραφή στον προϋπολογισμό προσωρινού ποσού του θετικού υπολοίπου που μεταφέρεται από το 2001.

Συνεπώς οι εγγεγραμμένες στον προϋπολογισμό δαπάνες είναι αμετάβλητες.

I. Η ΕΝΑΡΞΗ ΙΣΧΥΟΣ ΤΗΣ ΑΠΟΦΑΣΗΣ ΤΟΥ ΣΥΜΒΟΥΛΙΟΥ ΤΗΣ 29ΗΣ ΣΕΠΤΕΜΒΡΊΟΥ 2000 ΓΙΑ ΤΟ ΣΥΣΤΗΜΑ ΤΩΝ ΙΔΙΩΝ ΠΟΡΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ (2000/597/EΚ, Ευρατόμ) [3]

[3] ΕΕ L 253, 7.10.2000, σ. 42.

Η νέα απόφαση του Συμβουλίου για το σύστημα των ιδίων πόρων των Ευρωπαϊκών Κοινοτήτων (2000/597/EΚ, Ευρατόμ) εκδόθηκε από το Συμβούλιο στις 29 Σεπτεμβρίου 2000. Σύμφωνα με το άρθρο 10 παράγραφος 1 της εν λόγω απόφασης του Συμβουλίου, αυτή θα αρχίσει να ισχύει την 1η ημέρα του μήνα που έπεται της παραλαβής, από το Γενικό Γραμματέα του Συμβουλίου, της τελευταίας από τις κοινοποιήσεις των κρατών μελών περί ολοκλήρωσης των οικείων συνταγματικών διαδικασιών για την έγκριση της ανωτέρω απόφασης.

Ο Γενικός Γραμματέας του Συμβουλίου έλαβε την τελευταία από τις κοινοποιήσεις στις 5 Φεβρουαρίου 2002 και συνεπώς η νέα απόφαση του Συμβουλίου θα αρχίσει να ισχύει την 1η Μαρτίου 2002. Σύμφωνα με την τελευταία φράση του άρθρου 10 παράγραφος 1, η απόφαση παράγει αποτελέσματα από την 1η Ιανουαρίου 2002 με εξαίρεση το άρθρο 2 παράγραφος 3 (ποσοστό των εξόδων είσπραξης που παρακρατούν τα κράτη μέλη) και το άρθρο 4 (υπολογισμός της διόρθωσης υπέρ του Ηνωμένου Βασιλείου) τα οποία θα παράγουν αποτελέσματα από την 1η Ιανουαρίου 2001.

II. ΕΠΑΝΥΠΟΛΟΓΙΣΜΟΣ ΤΟΥ ΠΡΟΫΠΟΛΟΓΙΣΜΟΎ ΤΟΥ 2002 ΚΑΙ ΠΡΟΣΑΡΜΟΓΗ ΓΙΑ ΤΟ 2001 ΣΥΝΕΠΕΙΑ ΤΗΣ ΕΝΑΡΞΗΣ ΙΣΧΥΟΣ ΤΗΣ ΑΠΟΦΑΣΗΣ ΤΟΥ ΣΥΜΒΟΥΛΙΟΥ 2000/597/EΚ, Ευρατόμ

Ο προϋπολογισμός 2002 εγκρίθηκε από το Ευρωπαϊκό Κοινοβούλιο στις 13 Δεκεμβρίου 2001. Δεδομένου ότι δεν είχε αρχίσει να ισχύει ακόμη η νέα απόφαση του Συμβουλίου, ο προϋπολογισμός βασίστηκε στην απόφαση του Συμβουλίου 94/728/EΚ, Ευρατόμ [4].

[4] Απόφαση του Συμβουλίου, της 31ης Οκτωβρίου 1994, για το σύστημα των ιδίων πόρων των Ευρωπαϊκών Κοινοτήτων, ΕΕ L 293 της 12.11.1994, σ. 9.

Η έναρξη ισχύος της νέας απόφασης του Συμβουλίου απαιτεί συνεπώς πλήρη επανυπολογισμό της χρηματοδότησης του προϋπολογισμού 2002, γεγονός που αποτελεί ένα από τους στόχους του παρόντος ΠΔΠ.

Η νέα απόφαση του Συμβουλίου 2000/597 συνεπάγεται τις ακόλουθες μεταβολές [5] σε σύγκριση με την προηγούμενη απόφαση του Συμβουλίου 94/728:

[5] Οι μεταβολές εφαρμόζονται από την 1.1.2002 εκτός αν ορίζεται διαφορετικά.

- Η χρησιμοποίηση του ΕΣΟΛ 95 (Ευρωπαϊκό Σύστημα Λογαριασμών 1995) επεκτείνεται στο πεδίο του προϋπολογισμού και των ιδίων πόρων, γεγονός που έχει αντίκτυπο στον υπολογισμό των βάσεων ΑΕΠ [6] και συνεπώς στις πληρωμές από τα κράτη μέλη του πόρου ΑΕΠ. Το ανώτατο όριο των ιδίων πόρων, σε ποσοστό του ΑΕΠ, επανυπολογίστηκε επίσης [7] προκειμένου να διατηρηθεί αμετάβλητο το μέγιστο ποσό των ιδίων πόρων που αποδίδονται στις Κοινότητες.

[6] Στο EΣΟΛ 95 ο όρος ΑΕΠ αντικαταστάθηκε από τον εννοιολογικά ταυτόσημο όρο ΑΕΕ (Ακαθάριστο Εθνικό Εισόδημα). Στη νέα απόφαση του Συμβουλίου το ΑΕΠ ορίζεται συνεπώς ως ίσο με το ΑΕΕ όσον αφορά τους ιδίους πόρους.

[7] Βλ. ανακοίνωση της Επιτροπής στο Συμβούλιο και το Ευρωπαϊκό Κοινοβούλιο, έγγραφο COM(2001) 801 τελικό.

- Το ποσοστό των παραδοσιακών ιδίων πόρων (ΠΙΠ) το οποίο επιτρέπεται να παρακρατούν τα κράτη μέλη για να καλύπτουν τα έξοδά τους είσπραξης αυξάνεται από 10% σε 25%. Το νέο ποσοστό εφαρμόζεται στους παραδοσιακούς ιδίους πόρους που βεβαιώθηκαν μετά τις 31 Δεκεμβρίου 2000. Εκτός από τον επανυπολογισμό για το 2002, το παρόν ΠΔΠ συμπεριλαμβάνει επίσης προσαρμογή για το 2001. Η προσαρμογή εγγράφεται στον προϋπολογισμό ως αρνητικό έσοδο σε χωριστό τίτλο αριθ. 2 του προϋπολογισμού. Βασίζεται σε προσωρινά στοιχεία και θα διορθωθεί μόλις είναι γνωστά τα ποσά για τους παραδοσιακούς ιδίους πόρους του 2001. [8]

[8] Πρέπει επίσης να ληφθεί υπόψη το άρθρο 10 παράγραφος 2 στοιχείο γ) της νέας απόφασης του Συμβουλίου το οποίο ορίζει ότι τα κράτη μέλη θα εξακολουθήσουν να παρακρατούν το 10 % των ποσών των ΠΙΠ τα οποία θα πρέπει να καταβληθούν από τα κράτη μέλη πριν από την 28η Φεβρουαρίου 2001 (ακόμη και αν ενδέχεται να καταβλήθηκαν μεταγενέστερα).

- Ο μέγιστος συντελεστής καταβολής του ΦΠΑ μειώνεται από 1,00 % σε 0,75 % κατά το 2002 (και σε 0,50 % από το 2004 και εξής). Επιπλέον, οι νέοι κανόνες χρηματοδότησης για τη διόρθωση υπέρ του Ηνωμένου Βασιλείου μειώνουν περαιτέρω τον ενιαίο συντελεστή καταβολής του ΦΠΑ σε σύγκριση με την προηγούμενη απόφαση του Συμβουλίου (βλ. επίσης παρακάτω).

- Η μέθοδος υπολογισμού της διόρθωσης υπέρ του Ηνωμένου Βασιλείου τροποποιείται προκειμένου να εξουδετερωθούν τα καθαρά κέρδη ("έκτακτα κέρδη") του Ηνωμένου Βασιλείου που προκύπτουν από την αύξηση του ποσοστού παραδοσιακών ιδίων πόρων που παρακρατείται από τα κράτη μέλη. Προσαρμογές προβλέπονται επίσης ως συνέπεια των μελλοντικών διευρύνσεων της Ένωσης. Η νέα μέθοδος υπολογισμού εφαρμόζεται από το 2001 και εξής. Ωστόσο, δεδομένου ότι η αντιστάθμιση δεδομένου έτους υπέρ του Ηνωμένου Βασιλείου χρηματοδοτείται κατά το επόμενο έτος, το αποτέλεσμα της νέας μεθόδου υπολογισμού εγγράφεται στον προϋπολογισμό και χρηματοδοτείται από το 2002 και εξής.

- Το μερίδιο της Αυστρίας, της Γερμανίας, των Κάτω Χωρών και της Σουηδίας στη χρηματοδότηση της διόρθωσης υπέρ του Ηνωμένου Βασιλείου μειώνεται στο ένα τέταρτο του κανονικού μεριδίου τους. Η μείωση χρηματοδοτείται από τα υπόλοιπα κράτη μέλη με εξαίρεση του Ηνωμένου Βασιλείου. Οι νέοι κανόνες χρηματοδότησης έχουν επίσης επίπτωση στον καλούμενο παγωμένο συντελεστή, ο οποίος αυξάνεται σε σύγκριση με τον υπολογισμό βάσει της προηγούμενης απόφασης του Συμβουλίου. Συνεπώς, ο ενιαίος συντελεστής καταβολής του ΦΠΑ μειώνεται περαιτέρω.

III. ΕΓΓΡΑΦΗ ΣΤΟΝ ΠΡΟΫΠΟΛΟΓΙΣΜΌ ΠΡΟΣΩΡΙΝΟΥ ΠΟΣΟΥ ΤΟΥ ΘΕΤΙΚΟΥ ΥΠΟΛΟΙΠΟΥ ΠΟΥ ΜΕΤΑΦΕΡΕΤΑΙ ΑΠΟ ΤΟ 2001.

Το τελικό ποσό του πλεονάσματος που μεταφέρεται από το οικονομικό έτους 2001 δεν είναι ακόμα γνωστό. Ωστόσο, τα προσωρινά στοιχεία δείχνουν σημαντική υποαπορρόφηση των δαπανών, ιδίως στον τομέα των διαρθρωτικών ενεργειών. Προκειμένου να μην καθυστερήσει χωρίς λόγο η εγγραφή στον προϋπολογισμό ενός ποσού το οποίο ενδέχεται να έχει σημαντικό αντίκτυπο στους εθνικούς προϋπολογισμούς των κρατών μελών, προτείνεται να εγγραφεί στον προϋπολογισμό με το παρόν ΠΔΠ μια προσωρινή εκτίμηση του πλεονάσματος που μεταφέρεται από το 2001 .

Εκτός από τα 1200 εκατ. ευρώ που εγγράφηκαν ήδη στον προϋπολογισμό του 2002, προτείνεται συνεπώς να εγγραφούν επιπλέον 10.000 εκατ. ευρώ στο παρόν ΠΔΠ εν αναμονή του οριστικού ποσού του πλεονάσματος που θα μεταφερθεί από το 2001.

Το οριστικό υπόλοιπο του οικονομικού έτους 2001 θα εγγραφεί στον προϋπολογισμό στο προσχέδιο συμπληρωματικού ή/και διορθωτικού προϋπολογισμού που θα υποβληθεί το Μάιο του 2002.

IV. ΕΠΙΠΤΩΣΗ ΣΤΙΣ ΠΛΗΡΩΜΕΣ ΤΩΝ ΙΔΙΩΝ ΠΟΡΩΝ ΤΩΝ ΚΡΑΤΩΝ ΜΕΛΩΝ

Λόγω της συνδυασμένης επίπτωσης της εγγραφής στον προϋπολογισμό του συμπληρωματικού ποσού του πλεονάσματος που μεταφέρεται από το 2001 καθώς και της προσαρμογής για την αύξηση του ποσοστού των παραδοσιακών ιδίων πόρων του 2001 που παρακρατούνται από τα κράτη μέλη, οι συνολικές πληρωμές των ιδίων πόρων βάσει του τίτλου 1 του παρόντος ΠΔΠ μειώνονται κατά 7.961,3 εκατ. ευρώ σε σύγκριση με τον προϋπολογισμό του 2002. Το υπόλοιπο τμήμα του πρόσθετου πλεονάσματος που εγγράφεται στον προϋπολογισμό, ύψους 10.000 εκατ. ευρώ, αντιστοιχεί στην προσαρμογή για τους παραδοσιακούς ιδίους πόρους του 2001, η οποία εγγράφεται ως αρνητικά έσοδα βάσει του τίτλου 2.

Η διαφορά στις πληρωμές ιδίων πόρων στο επίπεδο των μεμονωμένων κρατών μελών σε σύγκριση με τον προϋπολογισμό του 2002 είναι το αποτέλεσμα του συνολικού ποσού των ιδίων πόρων που πρέπει να πληρωθούν καθώς και της εφαρμογής των κανόνων της νέας απόφασης για τους ίδιους πόρους που περιγράφονται παραπάνω.

Ο ακόλουθος πίνακας συγκρίνει τις πληρωμές ιδίων πόρων για το 2002 που προκύπτουν από το παρόν ΠΔΠ με τις πληρωμές βάσει του προϋπολογισμού του 2002. Η προσαρμογή για τους παραδοσιακούς ιδίους πόρους του 2001 στον τίτλο 2 φαίνεται σε χωριστή στήλη.

>ΑΝΑΦΟΡΑ ΣΕ ΓΡΑΦΗΚΟ>

ΓΕΝΙΚΗ ΚΑΤΑΣΤΑΣΗ ΕΣΟΔΩΝ

A. Γενική κατάσταση εσόδων

B. Χρηματοδότηση του γενικού προϋπολογισμού

>ΘΕΣΗ ΠIΝΑΚΑ>

ΤΙΤΛΟΣ 1 - ΙΔΙΟΙ ΠΟΡΟΙ (ΑΝΑΚΕΦΑΛΑΙΩΤΙΚΟΣ ΠΙΝΑΚΑΣ )

>ΘΕΣΗ ΠIΝΑΚΑ>

ΤΙΤΛΟΣ 1 - ΙΔΙΟΙ ΠΟΡΟΙ ( ΛΕΠΤΟΜΕΡΕΙΑ)

ΚΕΦΑΛΑΙΟ 1 3 - ΙΔΙΟΙ ΠΟΡΟΙ ΠΟΥ ΠΡΟΕΡΧΟΝΤΑΙ ΑΠΟ ΤΟΝ ΦΟΡΟ ΠΡΟΣΤΙΘΕΜΕΝΗΣ ΑΞΙΑΣ ΣΥΜΦΩΝΑ ΜΕ ΤΙΣ ΔΙΑΤΑΞΕΙΣ ΤΟΥ ΑΡΘΡΟΥ 2 ΠΑΡΑΓΡΑΦΟΣ 1 ΣΤΟΙΧΕΙΟ Γ) ΤΗΣ ΑΠΟΦΑΣΗΣ 2000/597/ΕΚ, ΕΥΡΑΤΟΜ

Αρθρο 1 3 0 - Ίδιοι πόροι που προέρχονται από το φόρο προστιθέμενης αξίας σύμφωνα με τις διατάξεις του άρθρου 2 παράγραφος 1 στοιχείο γ) της απόφασης 2000/597/ΕΚ, Ευρατόμ

>ΘΕΣΗ ΠIΝΑΚΑ>

Απόφαση 2000/597/ΕΚ, Ευρατόμ του Συμβουλίου, της 29ης Σεπτεμβρίου 2000, για το σύστημα των ιδίων πόρων των Ευρωπαϊκών Κοινοτήτων (ΕΕ L 253 της 7.10.2000, σ. 42), και ιδίως το άρθρο 2 παράγραφος 1 στοιχείο γ).

Λαμβανομένου υπόψη του περιορισμού των φορολογικών βάσεων «ΦΠΑ» και της αντιστάθμισης υπέρ του Ηνωμένου Βασιλείου, οι ίδιοι πόροι που προέρχονται από τον φόρο προστιθεμένης αξίας εμφανίζονται ως εξής με ενιαίο συντελεστή 0,5208%:

>ΘΕΣΗ ΠIΝΑΚΑ>

ΚΕΦΑΛΑΙΟ 1 4 - ΙΔΙΟΙ ΠΟΡΟΙ ΠΟΥ ΣΤΗΡΙΖΟΝΤΑΙ ΣΤΟ ΑΚΑΘΑΡΙΣΤΟ ΕΘΝΙΚΟ ΠΡΟΪΟΝ ΣΥΜΦΩΝΑ ΜΕ ΤΙΣ ΔΙΑΤΑΞΕΙΣ ΤΟΥ ΑΡΘΡΟΥ 2 ΠΑΡΑΓΡΑΦΟΣ 1 ΣΤΟΙΧΕΙΟ Δ) ΚΑΙ ΤΟΥ ΑΡΘΡΟΥ 6 ΠΡΩΤΟ ΕΔΑΦΙΟ ΤΗΣ ΑΠΟΦΑΣΗΣ 2000/597/ΕΚ, ΕΥΡΑΤΟΜ

Αρθρο 1 4 0 - Ίδιοι πόροι που στηρίζονται στο ακαθάριστο εθνικό προϊόν σύμφωνα με τις διατάξεις του άρθρου 2 παράγραφος 1 στοιχείο δ) και του άρθρου 6 πρώτο εδάφιο της απόφασης 2000/597/ΕΚ, Ευρατόμ

Θέση 1 4 0 0 - Ίδιοι πόροι που στηρίζονται στο ακαθάριστο εθνικό προϊόν σύμφωνα με τις διατάξεις του άρθρου 2 παράγραφος 1 στοιχείο δ) της απόφασης 2000/597/ΕΚ, Ευρατόμ, εκτός από εκείνους που αντιστοιχούν στο νομισματικό αποθεματικό του Ευρωπαϊκού Γεωργικού Ταμείου Προσανατολισμού και Εγγυήσεων, τμήμα Εγγυήσεων, το αποθεματικό για την εγγύηση δανείων και το αποθεματικό χορήγησης επείγουσας βοήθειας

>ΘΕΣΗ ΠIΝΑΚΑ>

Απόφαση 2000/597/ΕΚ, Ευρατόμ του Συμβουλίου, της 29ης Σεπτεμβρίου 2000, για το σύστημα των ιδίων πόρων των Ευρωπαϊκών Κοινοτήτων (ΕΕ L 253 της 7.10.2000, σ. 42), και ιδίως το άρθρο 2 παράγραφος 1 στοιχείο δ).

Ο συντελεστής, μη συμπεριλαμβανομένων του νομισματικού αποθεματικού του Ευρωπαϊκού Γεωργικού Ταμείου Προσανατολισμού και Εγγυήσεων, τμήμα Εγγυήσεων, του αποθεματικού για την εγγύηση των δανείων και του αποθεματικού επείγουσας βοήθειας, που θα εφαρμοστεί στο ακαθάριστο εθνικό προϊόν των κρατών μελών για το τρέχον οικονομικό έτος ανέρχεται σε 0,5208 %.

>ΘΕΣΗ ΠIΝΑΚΑ>

Θέση 1 4 0 1 - Ίδιοι πόροι που στηρίζονται στο ακαθάριστο εθνικό προϊόν σύμφωνα με τις διατάξεις του άρθρου 2 παράγραφος 1 στοιχείο δ) και του άρθρου 6 πρώτο εδάφιο της απόφασης 2000/597/ΕΚ, Ευρατόμ, που αντιστοιχούν στο νομισματικό αποθεματικό του Ευρωπαϊκού Γεωργικού Ταμείου Προσανατολισμού και Εγγυήσεων, τμήμα εγγυήσεων

>ΘΕΣΗ ΠIΝΑΚΑ>

Απόφαση 2000/597/ΕΚ, Ευρατόμ του Συμβουλίου, της 29ης Σεπτεμβρίου 2000, για το σύστημα των ιδίων πόρων των Ευρωπαϊκών Κοινοτήτων (ΕΕ L 253 της 7.10.2000, σ. 42), και ιδίως το άρθρο 2 παράγραφος 1 στοιχείο δ) και το άρθρο 6 πρώτο εδάφιο.

Κανονισμός (ΕΚ) αριθ. 2040/2000 του Συμβουλίου, της 26ης Σεπτεμβρίου 2000, σχετικά με τη δημοσιονομική πειθαρχία (ΕΕ L 244 της 29.9.2000, σ. 27).

Το προσωρινό ποσό αντιστοιχεί σε συντελεστή ύψους 0,0027 % που πρόκειται να εφαρμοστεί επί του ακαθάριστου εθνικού προϊόντος των κρατών μελών.

Η κατανομή των καταβολών έχει ως εξής:

>ΘΕΣΗ ΠIΝΑΚΑ>

Ωστόσο, το πραγματικά καταβλητέο ποσό θα περιοριστεί στο ποσό της μεταφοράς από το κεφάλαιο Β1-6 0 της κατάστασης δαπανών του τμήματος III «Επιτροπή» στα πλαίσια του νομισματικού αποθεματικού.

Θέση1 4 0 2- Ίδιοι πόροι που στηρίζονται στο ακαθάριστο εθνικό προϊόν σύμφωνα με τις διατάξεις του άρθρου 2 παράγραφος 1 στοιχείο δ) της απόφασης 2000/597/ΕΚ, Ευρατόμ, που αντιστοιχούν στο αποθεματικό για τη χορήγηση και την εγγύηση δανείων

>ΘΕΣΗ ΠIΝΑΚΑ>

Απόφαση 2000/597/ΕΚ, Ευρατόμ του Συμβουλίου, της 29ης Σεπτεμβρίου 2000, για το σύστημα των ιδίων πόρων των Ευρωπαϊκών Κοινοτήτων (ΕΕ L 253 της 7.10.2000, σ. 42), και ιδίως το άρθρο 2 παράγραφος 1 στοιχείο δ) και το άρθρο 6 πρώτο εδάφιο.

Κανονισμός (ΕΚ, Ευρατόμ) αριθ. 2728/94 του Συμβουλίου της 31ης Οκτωβρίου 1994 σχετικά με την ίδρυση Ταμείου Εγγύησης για τις εξωτερικές δράσεις (ΕΕ L 293 της 12.11.1994, σ. 1), όπως τροποποιήθηκε τελευταία από τον κανονισμό (ΕΚ, Ευρατόμ) αριθ. 1149/1999 (ΕΕ L 139 της 2.6.1999, σ. 1).

Κανονισμός (ΕΚΑΧ, ΕΚ, Ευρατόμ) αριθ. 2730/94 του Συμβουλίου της 31ης Οκτωβρίου 1994 για τροποποίηση του δημοσιονομικού κανονισμού της 21ης Δεκεμβρίου 1977 που εφαρμόζεται στο γενικό προϋπολογισμό των Ευρωπαϊκών Κοινοτήτων (ΕΕ L 293 της 12.11.1994, σ. 7).

Κανονισμός (ΕΚ, Ευρατόμ) αριθ. 1150/2000 του Συμβουλίου, της 22ας Μαΐου 2000, για την εφαρμογή της απόφασης 94/728/ΕΚ, Ευρατόμ για το σύστημα των ιδίων πόρων των Κοινοτήτων (ΕΕ L 130 της 31.5.2000, σ. 1).

Κανονισμός (ΕΚ) αριθ. 2040/2000 του Συμβουλίου, της 26ης Σεπτεμβρίου 2000, σχετικά με τη δημοσιονομική πειθαρχία (ΕΕ L 244 της 29.9.2000, σ. 27).

>ΘΕΣΗ ΠIΝΑΚΑ>

Θέση 1 4 0 3 - Ίδιοι πόροι που στηρίζονται στο ακαθάριστο εθνικό προϊόν σύμφωνα με τις διατάξεις του άρθρου 2 παράγραφος 1 στοιχείο δ) της απόφασης 2000/597/ΕΚ, Ευρατόμ, που αντιστοιχούν στο αποθεματικό χορήγησης επείγουσας βοήθειας

>ΘΕΣΗ ΠIΝΑΚΑ>

Απόφαση 2000/597/ΕΚ, Ευρατόμ του Συμβουλίου, της 29ης Σεπτεμβρίου 2000, για το σύστημα των ιδίων πόρων των Ευρωπαϊκών Κοινοτήτων (ΕΕ L 253 της 7.10.2000, σ. 42), και ιδίως το άρθρο 2 παράγραφος 1 στοιχείο δ) και το άρθρο 6 πρώτο εδάφιο.

Συμπεράσματα του Ευρωπαϊκού Συμβουλίου του Εδιμβούργου της 11ης και 12ης Δεκεμβρίου 1992 περί δημιουργίας ενός αποθεματικού για έκτακτη βοήθεια.

Κανονισμός (ΕΚΑΧ, ΕΚ, Ευρατόμ) αριθ. 2730/94 του Συμβουλίου της 31ης Οκτωβρίου 1994 για τροποποίηση του δημοσιονομικού κανονισμού της 21ης Δεκεμβρίου 1977 που εφαρμόζεται στο γενικό προϋπολογισμό των Ευρωπαϊκών Κοινοτήτων (ΕΕ L 293 της 12.11.1994, σ. 7).

Κανονισμός (ΕΚ, Ευρατόμ) αριθ. 1150/2000 του Συμβουλίου, της 22ας Μαΐου 2000, για την εφαρμογή της απόφασης 94/728/ΕΚ, Ευρατόμ για το σύστημα των ιδίων πόρων των Κοινοτήτων (ΕΕ L 130 της 31.5.2000, σ. 1).

Κανονισμός (ΕΚ) αριθ. 2040/2000 του Συμβουλίου, της 26ης Σεπτεμβρίου 2000, σχετικά με τη δημοσιονομική πειθαρχία (ΕΕ L 244 της 29.9.2000, σ. 27).

Όταν η Επιτροπή κρίνει ότι είναι απαραίτητο να ανατρέξει στο αποθεματικό αυτό, συγκαλεί τριμερή συνεδρίαση το συντομότερο δυνατό προκειμένου να επιτύχει τη συμφωνία των δύο σκελών της αρμόδιας για τον προϋπολογισμό αρχής, ως προς την ανάγκη να ανατρέξει και ως προς το απαιτούμενο ποσό. Η κινητοποίηση του εν λόγω αποθεματικού πραγματοποιείται μέσω μεταφοράς προς τα αντίστοιχα κονδύλια του προϋπολογισμού.

>ΘΕΣΗ ΠIΝΑΚΑ>

ΚΕΦΑΛΑΙΟ 1 5 - ΔΙΟΡΘΩΣΗ ΤΩΝ ΑΝΙΣΟΡΡΟΠΙΩΝ ΣΤΟΝ ΠΡΟΫΠΟΛΟΓΙΣΜΟ

Αρθρο 1 5 0 - Διόρθωση των ανισορροπιών στον προϋπολογισμό που χορηγήθηκε στο Ηνωμένο Βασίλειο σύμφωνα με τις διατάξεις των άρθρων 4 και 5 της απόφασης 2000/597/ΕΚ, Ευρατόμ

>ΘΕΣΗ ΠIΝΑΚΑ>

Απόφαση 2000/597/ΕΚ, Ευρατόμ του Συμβουλίου, της 29ης Σεπτεμβρίου 2000, για το σύστημα των ιδίων πόρων των Ευρωπαϊκών Κοινοτήτων (ΕΕ L 253 της 7.10.2000, σ. 42), και ιδίως τα άρθρα 4 και 5.

>ΘΕΣΗ ΠIΝΑΚΑ>

ΚΕΦΑΛΑΙΟ1 9-ΕΞΟΔΑ ΤΩΝ ΚΡΑΤΩΝ ΜΕΛΩΝ ΓΙΑ ΤΗΝ ΕΙΣΠΡΑΞΗ ΤΩΝ ΙΔΙΩΝ ΠΟΡΩΝ

Αρθρο1 9 0-Έξοδα των κρατών μελών για την είσπραξη των ιδίων πόρων

>ΘΕΣΗ ΠIΝΑΚΑ>

Απόφαση 2000/597/ΕΚ, Ευρατόμ του Συμβουλίου, της 29ης Σεπτεμβρίου 2000, για το σύστημα των ιδίων πόρων των Ευρωπαϊκών Κοινοτήτων (ΕΕ L 253 της 7.10.2000, σ. 42), και ιδίως το άρθρο 2 παράγραφος 3.

>ΘΕΣΗ ΠIΝΑΚΑ>

ΤΙΤΛΟΣ2-ΤΑΚΤΟΠΟΙΗΣΗ ΤΩΝ ΕΞΟΔΩΝ ΕΙΣΠΡΑΞΗΣ

( ΑΝΑΚΕΦΑΛΑΙΩΤΙΚΟΣ ΠΙΝΑΚΑΣ )

>ΘΕΣΗ ΠIΝΑΚΑ>

Νέος τίτλος

ΤΙΤΛΟΣ2-ΤΑΚΤΟΠΟΙΗΣΗ ΤΩΝ ΕΞΟΔΩΝ ΕΙΣΠΡΑΞΗΣ ( ΛΕΠΤΟΜΕΡΕΙΑ )

Νέο κεφάλαιο

ΚΕΦΑΛΑΙΟ2 0-ΤΑΚΤΟΠΟΙΗΣΗ ΤΩΝ ΕΞΟΔΩΝ ΕΙΣΠΡΑΞΗΣ

Νέο άρθρο

Άρθρο2 0 0-Τακτοποίηση των εξόδων είσπραξης

Νέα θέση

Θέση2 0 00 -Τακτοποίηση των εξόδων είσπραξης ( έτος 2001 )

>ΘΕΣΗ ΠIΝΑΚΑ>

Απόφαση 2000/597/ΕΚ, Ευρατόμ του Συμβουλίου, της 29ης Σεπτεμβρίου 2000, για το σύστημα των ιδίων πόρων των Ευρωπαϊκών Κοινοτήτων (ΕΕ L 253 της 7.10.2000, σ. 42), και ιδίως τα άρθρα 2 παράγραφος 3, και 10 παράγραφος 1 και 2 στοιχείο γ).

Η νέα απόφαση για το σύστημα των ιδίων πόρων προβλέπει παρακράτηση, από τα κράτη μέλη, ως έξοδα είσπραξης, του 25% των ποσών των παραδοσιακών ιδίων πόρων που βεβαιώνονται μετά τις 31 Δεκεμβρίου 2000 με εξαίρεση των ποσών που έπρεπε να είχαν ελευθερωθεί πριν από τις 28 Φεβρουαρίου 2001, τα οποία εξακολουθούν να υφίστανται ποσοστό παρακράτησης 10% ( άρθρο 10, παράγραφος 2 στοιχείο γ) της απόφασης 2000/597/ΕΚ, Ευρατόμ ).

Λαμβάνοντας υπόψη ότι το τελευταίο κράτος μέλος επικύρωσε τη νέα απόφαση στις 5 Φεβρουαρίου 2002 και ότι αυτή αρχίζει να ισχύει την 1η Μαρτίου 2002, καθώς και ότι έκλεισε το οικονομικό έτος 2001, επιβάλλεται να ληφθούν υπόψη τα αναδρομικά αποτελέσματα επί των εξόδων είσπραξης των κρατών μελών κατά την περίοδο από το Μάρτιο του 2001 μέχρι το Δεκέμβριο του 2001 ( εφόσον τα ποσά καταβλήθηκαν με παρακράτηση 10% ).

Έτσι, η θέση αυτή προορίζεται να καλύψει την επιστροφή στα κράτη μέλη της διαφοράς του ποσοστού παρακράτησης μεταξύ της παλαιάς και της νέας απόφασης που εφαρμόζεται στην είσπραξη των παραδοσιακών ιδίων πόρων. Τα ποσά υπολογίστηκαν βάσει προσωρινών στοιχείων εκτέλεσης. Τα εν λόγω ποσά θα προσαρμοστούν οριστικά σε προσεχή διορθωτικό προϋπολογισμό μόλις καταρτιστεί ο λογαριασμός διαχείρισης του 2001.

>ΘΕΣΗ ΠIΝΑΚΑ>

ΤΙΤΛΟΣ3-ΔΙΑΘΕΣΙΜΑ ΠΛΕΟΝΑΣΜΑΤΑ ( ΑΝΑΚΕΦΑΛΑΙΩΤΙΚΟΣ ΠΙΝΑΚΑΣ )

>ΘΕΣΗ ΠIΝΑΚΑ>

ΤΙΤΛΟΣ3-ΔΙΑΘΕΣΙΜΑ ΠΛΕΟΝΑΣΜΑΤΑ (ΛΕΠΤΟΜΕΡΕΙΑ )

ΚΕΦΑΛΑΙΟ 3 0 - ΔΙΑΘΕΣΙΜΟ ΠΛΕΟΝΑΣΜΑ ΤΟΥ ΠΡΟΗΓΟΥΜΕΝΟΥ ΟΙΚΟΝΟΜΙΚΟΥ ΕΤΟΥΣ

Αρθρο 3 0 0 - Διαθέσιμο πλεόνασμα του προηγούμενου οικονομικού έτους

>ΘΕΣΗ ΠIΝΑΚΑ>

Δημοσιονομικός κανονισμός της 21ης Δεκεμβρίου 1977 που εφαρμόζεται στο γενικό προϋπολογισμό των Ευρωπαϊκών Κοινοτήτων (ΕΕ L 356 της 31.12.1977, σ. 1), όπως τροποποιήθηκε τελευταία από τον κανονισμό (ΕΚ, ΕΚΑΧ; Ευρατόμ) αριθ. 2673/1999 (ΕΕ L 326 της 18.12.1999, σ. 1).

Κανονισμός (ΕΚ, Ευρατόμ) αριθ. 1150/2000 του Συμβουλίου, της 22ας Μαΐου 2000, για την εφαρμογή της απόφασης 94/728/ΕΚ, Ευρατόμ για το σύστημα των ιδίων πόρων των Κοινοτήτων (ΕΕ L 130 της 31.5.2000, σ. 1).

Απόφαση 2000/597/ΕΚ, Ευρατόμ του Συμβουλίου, της 29ης Σεπτεμβρίου 2000, για το σύστημα των ιδίων πόρων των Ευρωπαϊκών Κοινοτήτων (ΕΕ L 253 της 7.10.2000, σ. 42), και ιδίως το άρθρο 7.

Σύμφωνα με τις διατάξεις του άρθρου 32 του δημοσιονομικού κανονισμού, το υπόλοιπο κάθε οικονομικού έτους εγγράφεται, αναλόγως του αν πρόκειται για πλεόνασμα ή έλλειμμα, στα έσοδα ή στα έξοδα, στον προϋπολογισμό του επόμενου οικονομικού έτους.

Οι κατάλληλες εκτιμήσεις των εν λόγω εσόδων ή εξόδων εγγράφονται στον προϋπολογισμό κατά τη διαδικασία του προϋπολογισμού και, ενδεχομένως, με προσφυγή στη διαδικασία της διορθωτικής επιστολής που υποβάλλεται σύμφωνα με το άρθρο 14 του δημοσιονομικού κανονισμού. Καταρτίζονται σύμφωνα με τις αρχές που προβλέπονται στο άρθρο 15 του κανονισμό (ΕΚ, Ευρατόμ) αριθ. 1150/2000.

Μετά την εκκαθάριση των λογαριασμών κάθε οικονομικού έτους, η διαφορά σε σχέση με τις προβλέψεις εγγράφεται στον προϋπολογισμό του επόμενου οικονομικού έτους μέσω ενός διορθωτικού ή/και συμπληρωματικού προϋπολογισμού.

Ένα έλλειμμα εγγράφεται στο κεφάλαιο Β0-3 0 της κατάστασης δαπανών του τμήματος III «Επιτροπή».

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

ΠΙΝΑΚΑΣ 2

Καθορισμός των προς καταβολή ιδίων πόρων «ΦΠΑ» και της δημοσιονομικής επιβάρυνσης που θα αναλάβουν τα άλλα κράτη μέλη για τη χρηματοδότηση της διόρθωσης υπέρ του Ηνωμένου Βασιλείου, επιβάρυνση που προστίθεται στο συμπληρωματικό πόρο σύμφωνα με τις διατάξεις του άρθρου 5 παράγραφος 2 της απόφασης 2000/597/EK, Ευρατόμ

>ΘΕΣΗ ΠIΝΑΚΑ>

ΠΙΝΑΚΑΣ 3

Καθορισμός του ενιαίου συντελεστή και κατανομή των ιδίων πόρων που στηρίζονται στο ακαθάριστο εθνικό προϊόν σύμφωνα με τις διατάξεις του άρθρου 2 παράγραφος 1 στοιχείο δ) της απόφασης 2000/597/EK, Ευρατόμ

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

ΠΙΝΑΚΑΣ 4

Καθορισμός του συμπληρωματικού πόρου σύμφωνα με τις διατάξεις του άρθρου 2 παράγραφος 1 στοιχείο δ) και του άρθρου 5 παράγραφος 2 της απόφασης 2000/597/EK, Ευρατόμ

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

Σημ.: Οι υπολογισμοί έγιναν με προσέγγιση 15 δεκαδικών. ΠΙΝΑΚΑΣ 6

Υπολογισμός του ακαθάριστου ποσού της διόρθωσης υπέρ του Ηνωμένου Βασιλείου

(σύμφωνα με το άρθρο 2 παράγραφος 4 της απόφασης για το σύστημα των ιδίων πόρων)

>ΘΕΣΗ ΠIΝΑΚΑ>

Υπολογισμός των μεριδίων των κρατών μελών, προσδιορισμός του παγωμένου συντελεστή ΦΠΑ και του ακαθάριστου ποσού της διόρθωσης υπέρ του Ηνωμένου Βασιλείου

>ΘΕΣΗ ΠIΝΑΚΑ>

ΠΙΝΑΚΑΣ 7

Ανακεφαλαίωση της χρηματοδότησης των δαπανών

>ΘΕΣΗ ΠIΝΑΚΑ>